b'\n_START_ARTICLE_\nLietuvos kriminalin\xc4\x97s policijos biuras\n_START_PARAGRAPH_\nLietuvos kriminalin\xc4\x97s policijos biuras\xc2\xa0\xe2\x80\x93 specializuota policijos \xc4\xafstaiga, kriminalin\xc4\x97s policijos organizacija Lietuvoje, kurios tikslas yra apsaugoti visuomen\xc4\x97s interesus nuo nusikalstamo poveikio, u\xc5\xbekardant, atskleid\xc5\xbeiant ir tiriant baud\xc5\xbeiam\xc4\x85sias veikas.\n_START_SECTION_\nIstorija\n_START_PARAGRAPH_\n\xc4\xaestaiga \xc4\xafkurta 2001\xc2\xa0m. kaip Nacionalin\xc4\x97 kriminalin\xc4\x97s \xc5\xbevalgybos valdyba, sujungus Organizuoto nusikalstamumo tyrimo, Kriminalini\xc5\xb3 nusikaltim\xc5\xb3 tyrimo, Ekonomini\xc5\xb3 nusikaltim\xc5\xb3 tyrimo, Operatyvin\xc4\x97s veiklos tarnybas ir Interpolo Lietuvos nacionalinis biur\xc4\x85. Tais pa\xc4\x8diais metais valdyba pervadinta \xc4\xaf Lietuvos kriminalin\xc4\x97s policijos biur\xc4\x85._NEWLINE_2007\xc2\xa0m. Lietuvos policijos operatyvin\xc4\x97s veiklos tarnyba ir Lietuvos policijos liudytoj\xc5\xb3 ir nukent\xc4\x97jusi\xc5\xb3j\xc5\xb3 apsaugos tarnyba prijungtos prie Lietuvos kriminalin\xc4\x97s policijos biuro, o 2013\xc2\xa0m. prie biuro prijungta Policijos departamento Kriminalin\xc4\x97s policijos valdyba (tuo pa\xc4\x8diu biuras per\xc4\x97m\xc4\x97 kriminalin\xc4\x97s policijos valdym\xc4\x85)._NEWLINE_2014\xe2\x80\x932016\xc2\xa0m. pertvarkyta biuro strukt\xc5\xabra, o biuras per\xc4\x97m\xc4\x97 policijos komisariat\xc5\xb3 kriminalin\xc4\x97s policijos padalini\xc5\xb3 koordinavim\xc4\x85.'